Diari Oficial de la Generalitat Valenciana


Sumari del DOGV 9518, del 24-01-2023 (2023/218)

Anunci de la informació pública de l'expedient de revisió de l'autorització ambiental integrada número 716/AAI/CV, d'una explotació porcina d'engreixada situada en el terme municipal de Titaguas, per a l'adaptació al que s'estableix en el document de conclusions de millors tecnologies disponibles (MTD) per al sector de la cria intensiva de porcs.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9518

Data del DOGV
:   24-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/218


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Anunci de la informació pública de l'expedient de revisió de l'autorització ambiental integrada número 716/AAI/CV, d'una explotació porcina d'engreixada situada en el terme municipal de Titaguas, per a l'adaptació al que s'estableix en el document de conclusions de millors tecnologies disponibles (MTD) per al sector de la cria intensiva de porcs. [2023/218]  
  
En el DOUE del 21 de febrer de 2017 es publica la Decisió d'execució (UE) 2017/302, de la Comissió, de 15 de febrer de 2017, per la qual s'estableixen les conclusions sobre les millors tècniques disponibles (MTD) en el marc de la Directiva 2010/75/UE, del Parlament Europeu i del Consell, respecte a la cria intensiva d'aus de corral o de porcs.  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 033/21 IPPC, relatiu a Jorge Villanueva Albarrasí, que té com a objecte la revisió de l'autorització ambiental integrada d'una explotació porcina d'engreix.  
- Titular: Jorge Villanueva Albarrasí  
- Emplaçament: parcel·les 607 i 610 del polígon 509, del terme municipal de Titaguas (València).  
- Capacitat: l'explotació porcina disposa d'autorització ambiental integrada per a 5.533 places de porcs d'engreix en cinc naus. S'ha dut a terme l'ampliació de la fase 1 (construcció de la nau 3) pel que la seua capacitat actual és de 3.097 places.  
- Documentació: quadre i memòria d'implantació de les millors tècniques disponibles del sector porcí.  
La qual cosa es posa en general coneixement perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i les persones particulars interessades puguen presentar-se les al·legacions que consideren convenients.  
Durant aquest termini, les persones interessades podran examinar la documentació relativa a aquest expedient en el portal web Expedients en tràmit d'informació pública (article 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç és el següent:  
  
 https://agroambient.gva.es/va/web/calidad-ambiental/expedients-en-tramit-d-informacio-publica-artic.30-de-la-llei-6/2014.  
Una vegada acabat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 10 de gener de 2023.- El director general de Qualitat i Educació Ambiental: Joan Piquer Huerga.